इलाहाबाद : एमई, एमटेक, पीएचडी सहित विज्ञान व इंजीनियरिंग से जुड़े अन्य पोस्ट ग्रेजुएशन कोर्स में दाखिले के लिए आयोजित ग्रेजुएट एप्टीट्यूड टेस्ट इन इंजीनियरिंग (गेट) 2016 के परिणाम जारी कर दिए गए हैं। 1 खास बात यह कि तय तिथि से एक दिन पहले घोषित किया गया है। इस बार गेट-2016 के आयोजन की जिम्मेदारी इंस्टीट्यूट ऑफ साइंसेज (आइआइएस) बेंगलुरू ने निभाई है। परीक्षा 30, 31 जनवरी और 6, 7 फरवरी को देश भर के कई परीक्षा केंद्रों पर आयोजित की गई थी। इसमें तकरीबन 8 लाख अट्ठारह हजार आठ सौ पचास अभ्यर्थियों ने परीक्षा दी थी। पिछले साल यह आंकड़ा आठ लाख चार हजार चार सौ तिरसठ थी। आयोजक आइआइएस ने इसके परिणाम शनिवार 19 मार्च को जारी करने का फैसला लिया था, लेकिन समय से एक दिन पूर्व ही यानी शुक्रवार को ही जारी कर दिया। 1अभ्यर्थी अपने रजिस्ट्रेशन नंबर के सहारे गेट-2016 के ऑफिशियल वेबसाइट पर रिजल्ट देख सकते हैं।